ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
21 Ιανουαρίου 2025
ΤΕΥΧΟΣ  ΤΡΙΤΟ
Αρ. Φύλλου 159
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ
Αριθμ. 3725
Προκήρυξη πλήρωσης θέσεων μελών Διδακτικού Ερευνητικού Προσωπικού (Δ.Ε.Π.) του Πα-
νεπιστημίου Δυτικής Αττικής
Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ
ΔΥΤΙΚΗΣ ΑΤΤΙΚΗΣ
Έχοντας υπόψη τις διατάξεις:
1. Του ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α΄ 38) και κυρίως τις διατάξεις του άρθρου 9,
2. της παρ. 2 του άρθρου 6 του ν. 2083/1992 (Α΄ 159)
όπως αντικαταστάθηκε με το άρθρο 23 παρ.  1 του
ν. 3549/2007 (Α΄ 69),
3. του ν. 2431/1996 «Διορισμός ή πρόσληψη πολιτών
της Ευρωπαϊκής Ένωσης στη Δημόσια Διοίκηση» (Α΄ 175),
4. του άρθρου 11 του ν. 3833/2010 «Προστασία της
Εθνικής Οικονομίας-Επείγοντα μέτρα για την αντιμετώπιση της δημοσιονομικής κρίσης» (Α΄ 40),
5. των άρθρων 18 και 77 του ν. 4009/2011 «Δομή, Λειτουργία, Διασφάλιση της Ποιότητας των Σπουδών και
Διεθνοποίηση των Α.Ε.Ι.» (Α΄ 195),
6. της παρ. 2 του άρθρου 5 του ν. 4076/2012 «Ρυθμίσεις
θεμάτων Ανώτατης Εκπαίδευσης Ιδρυμάτων και άλλες
διατάξεις» (Α΄ 159),
7. του άρθρου 19 του ν. 4009/2011 (Α΄ 195), όπως
αντικαταστάθηκαν με τις διατάξεις του άρθρου 70 του
ν. 4386/2016 «Ρυθμίσεις για την έρευνα και άλλες διατάξεις» (Α΄ 83) και τροποποιήθηκαν με το τέταρτο άρθρο
του ν. 4405/2016 «Ρυθμίσεις θεμάτων προκηρύξεων και
εκλογής Καθηγητών των Α.Ε.Ι» (Α΄ 129),
8. των άρθρων 21 παρ. 2 περ. ιδ’, 15 παρ. 15 περ. ζ’ και
84 παρ. 9 και 10 του ν. 4485/2017 (Α΄ 114),
9. της παρ. 1 του άρθρου 30 του ν. 4452/2017 «Ρύθμιση
θεμάτων του Κρατικού Πιστοποιητικού Γλωσσομάθειας,
της Εθνικής Βιβλιοθήκης της Ελλάδας και άλλες διατάξεις» (Α΄ 17) όπως τροποποιήθηκε με το άρθρο 76 παρ. 8
του ν. 4485/2017 (Α΄ 114),
10. του π.δ. 134/1999 «Διορισμός ή πρόσληψη πολιτών
της Ευρωπαϊκής Ένωσης στα Α.Ε.Ι., Τ.Ε.Ι. και λοιπά Νομικά
Πρόσωπα Δημοσίου Δικαίου και Δημόσιες Υπηρεσίες
του χώρου Τριτοβάθμιας Εκπαίδευσης αρμοδιότητας
του ΥΠΕΠΘ» (Α΄ 132),
11.το υπό στοιχεία ΔΙΠΠ/Φ.ΕΠ.11/85/8044/06.05.2011
έγγραφο του Υπουργείου Εσωτερικών, Αποκέντρωσης
και Ηλεκτρονικής Διακυβέρνησης «Προκηρύξεις εξέλιξης μελών ΔΕΠ Πανεπιστημίων, Ε.Π Τ.Ε.Ι και ΑΣΠΑΙΤΕ»,
12. την υπό στοιχεία Φ.122.1/14241/Ζ2/27.1.2017
υπουργική απόφαση «Διαδικασία συγκρότησης Εκλεκτορικών Σωμάτων, ρύθμιση θεμάτων εκλογής και εξέλιξης
καθηγητών κ.λπ.- Ανάπτυξη και λειτουργία ηλεκτρονικού
συστήματος ολοκληρωμένης διαχείρισης διαδικασιών
εκλογής και εξέλιξης καθηγητών κ.λπ.» (Β΄ 225), όπως
τροποποιήθηκε με την υπό στοιχεία Φ.122.1/86/83263/
Ζ2/30-06-2020 (Β΄ 2657),
13. την υπό στοιχεία Φ.122.1/88/119483/Ζ2/20.7.2016
εγκύκλιο του Τμήματος Α’ Κύριου Διδακτικού Προσωπικού του Υπουργείου Παιδείας, Έρευνας και Θρησκευ-
μάτων «Οδηγίες εφαρμογής του ν. 4369/2016 (27/Α’),
του ν. 4386/2016 (83/Α’) και του ν. 4405/2016 (129/Α’)»,
14. το υπό στοιχεία Φ.122.1/43/55760/Ζ2/4-4-2018 έγγραφο του Τμήματος Α’ Κύριου Διδακτικού Προσωπικού
του Υπουργείου Παιδείας, Έρευνας και Θρησκευμάτων
«Παρέχονται διευκρινίσεις - ν. 4521/2018»,
15. τον ν. 4781/2021 «Οργάνωση και λειτουργία Υπουργείου Εξωτερικών, Συμβούλιο Απόδημου Ελληνισμού,
ρύθμιση θεμάτων διεθνούς αναπτυξιακής συνεργασίας
και ανθρωπιστικής βοήθειας και άλλες διατάξεις» (Α΄ 31),
16. τον ν. 4957/2022 «Νέοι ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α΄ 141) και κυρίως τα
άρθρα 463 και 485,
17. τον ν. 5057/2023 (Α΄ 164), και κυρίως το άρθρο 24,
μέρος Δ’, κεφάλαιο Α’, «Ρυθμίσεις για το προσωπικό των
Ανώτατων Εκπαιδευτικών Ιδρυμάτων - Τροποποίηση
παρ. 3 άρθρου 426, άρθρου 453, παρ. 2 άρθρου 456
και παρ. 1,2 και 3 άρθρου 463 ν. 4957/2022»,
18. την υπό στοιχεία Φ/154400/Ζ2/24.12.2024 υπουργική απόφαση «Παράταση των αναφερομένων στο άρ-
θρο 463 του Κεφαλαίου ΙΖ’ του ν. 4957/2022 (Α’ 141)
προθεσμιών» (Β΄ 7226),
22.01.2025 11:39:14
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 159/21.01.2025
19. τον «Εσωτερικό Κανονισμό λειτουργίας του Πανεπιστημίου Δυτικής Αττικής» (Β΄ 4621/2020),
20. την υπ’ αρ. 121608/17-12-2024 αίτηση μέλους Δ.Ε.Π
του Πανεπιστημίου Δυτικής Αττικής, βαθμίδας Επίκουρου Καθηγητή για εξέλιξη, στη βαθμίδα Αναπληρωτή
Καθηγητή,
21. την εισήγηση της Συνέλευσης του Τμήματος Μηχανικών Βιοϊατρικής (34/19-12-2024 θέμα 1ο),
22. την υπ’ αρ. 121278/16-12-2024 αίτηση μέλους Δ.Ε.Π
του Πανεπιστημίου Δυτικής Αττικής, βαθμίδας Επίκουρου Καθηγητή για εξέλιξη, στη βαθμίδα Αναπληρωτή
Καθηγητή με μεταβολή γνωστικού αντικειμένου,
23. την εισήγηση της Συνέλευσης του Τμήματος Πολιτικών Δημόσιας Υγείας (12/19-12-2024 θέμα 20ο), μετά
την υπ’ αρ. 09/17-12-2024 γνώμη της Συνέλευσης του
Τομέα «Επαγγελματικής και Περιβαλλοντικής Υγείας»,
24. την υπ’ αρ. 122208/18-12-2024 αίτηση μέλους Δ.Ε.Π
του Πανεπιστημίου Δυτικής Αττικής, βαθμίδας Επίκουρου Καθηγητή για εξέλιξη, στη βαθμίδα Αναπληρωτή
Καθηγητή,
25. την εισήγηση της Συνέλευσης του Τμήματος Πολιτικών Δημόσιας Υγείας (12/19-12-2024 θέμα 25ο), μετά
την υπ’ αρ. 01/18-12-2024 γνώμη της Συνέλευσης του
Τομέα «Συστημάτων Υγείας και Πολιτικής»,
26. το γεγονός ότι υπάρχουν αντίστοιχες κενές οργανικές θέσεις,
27. την υπ’ αρ. 46969/12.05.2023 (Υ.Ο.Δ.Δ. 454) πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής, με την οποία διαπιστώθηκε η εκλογή του Πρύτανη του Πανεπιστημίου Δυτικής
Αττικής, προκηρύσσουμε:
Την πλήρωση των παρακάτω θέσεων μελών Διδακτικού Ερευνητικού Προσωπικού (Δ.Ε.Π.):
ΣΧΟΛΗ ΜΗΧΑΝΙΚΩΝ
ΤΜΗΜΑ ΜΗΧΑΝΙΚΩΝ ΒΙΟΪΑΤΡΙΚΗΣ
• Μία (1) θέση βαθμίδας Αναπληρωτή Καθηγητή με
γνωστικό αντικείμενο: «Βιοϊατρική Οργανολογία Υλισμικού Διαγνωστικών Συστημάτων».
ΠΕΡΙΓΡΑΦΗ ΓΝΩΣΤΙΚΟΥ ΑΝΤΙΚΕΙΜΕΝΟΥ:
Η βιοϊατρική οργανολογία υλισμικού (hardware) των
διαγνωστικών συστημάτων της Ιατρικής Απεικόνισης
περιλαμβάνει κυρίως τη μελέτη και την αξιολόγηση των
φθοριζόντων υλικών (σπινθηριστών) των ανιχνευτών
ιοντιζουσών ακτινοβολιών έμμεσης ανίχνευσης που χρησιμοποιούνται στα συστήματα της Πυρηνικής Ιατρικής
Απεικόνισης καθώς και στα διαγνωστικά μηχανήματα
ακτίνων -χ με σκοπό την βελτιστοποίηση της ανιχνευτικής διάταξης. Τα υλικά αυτά είναι είτε κρυσταλλικής
μορφής (σπινθηριστές) είτε κοκκώδους και ινώδους μορφής (φώσφοροι) και παίζουν καθοριστικό ρόλο στην
ποιότητα της διαγνωστικής εικόνας.
ΣΧΟΛΗ ΔΗΜΟΣΙΑΣ ΥΓΕΙΑΣ
ΤΜΗΜΑ ΠΟΛΙΤΙΚΩΝ ΔΗΜΟΣΙΑΣ ΥΓΕΙΑΣ
ΤΟΜΕΑΣ ΕΠΑΓΓΕΛΜΑΤΙΚΗΣ ΚΑΙ ΠΕΡΙΒΑΛΛΟΝΤΙΚΗΣ
ΥΓΕΙΑΣ
• Μία (1) θέση βαθμίδας Αναπληρωτή Καθηγητή με
γνωστικό αντικείμενο: «Ρύπανση Υδάτων με έμφαση
στην Προστασία της Δημόσιας Υγείας και του Περιβάλλοντος».
ΠΕΡΙΓΡΑΦΗ ΓΝΩΣΤΙΚΟΥ ΑΝΤΙΚΕΙΜΕΝΟΥ:
Το γνωστικό αντικείμενο της «Ρύπανσης Υδάτων με
έμφαση στην Προστασία της Δημόσιας Υγείας και του
Περιβάλλοντος» αφορά την ρύπανση του περιβάλλοντος
εστιάζοντας στην ρύπανση των υδάτων. Πιο συγκεκριμένα περιλαμβάνει τη μελέτη των πηγών ρύπανσης, των
μηχανισμών διάδοσής της, των διεργασιών και παραμέτρων που επηρεάζουν την εξέλιξη των ρύπων και των
επιπτώσεων της ρύπανσης κυρίως στο υδάτινο περιβάλλον και στην ανθρώπινη υγεία. Επιπλέον εστιάζει
στον εργαστηριακό προσδιορισμό των ρύπων και σε
μεθόδους για την πρόληψη, τη διαχείριση και την αντιμετώπιση της ρύπανσης με σκοπό τόσο την προστασία
της Δημόσιας Υγείας όσο και του Περιβάλλοντος.
ΤΟΜΕΑΣ ΣΥΣΤΗΜΑΤΩΝ ΥΓΕΙΑΣ ΚΑΙ ΠΟΛΙΤΙΚΗΣ
• Μία (1) θέση βαθμίδας Αναπληρωτή Καθηγητή με
γνωστικό αντικείμενο: «Οικονομικά της Υγείας, με έμφαση στην οικονομική Αξιολόγηση της Τεχνολογίας της
Υγείας».
ΠΕΡΙΓΡΑΦΗ ΓΝΩΣΤΙΚΟΥ ΑΝΤΙΚΕΙΜΕΝΟΥ:
Το γνωστικό αντικείμενο της θέσης ενσωματώνει δύο
βασικές και αλληλένδετες πτυχές: αφενός την προβληματική των θεωρητικών και εμπειρικών αναλύσεων της
εφαρμογής της οικονομικής επιστήμης και θεωρίας στην
περίπτωση της υγείας, αλλά και, αφετέρου, την εφαρμογή της επιστήμης των οικονομικών της υγείας και, ειδι-
κότερα του αντικειμένου της Οικονομικής Αξιολόγησης
στο πλαίσιο του ζητήματος της Αξιολόγησης Τεχνολογίας
της Υγείας. Σημαντικά στοιχεία αποτελούν η βαθιά γνώση της οικονομικής επιστήμης και των εφαρμογών της
οικονομικής ανάλυσης με έμφαση το πεδίο της υγείας,
σε συνδυασμό με την γνώση και εφαρμογή μεθοδολογιών αλλά και τεχνικών που χρησιμοποιούνται στο πεδίο
της οικονομικής αξιολόγησης με ιδιαίτερη εστίαση στην
Αξιολόγηση Τεχνολογιών Υγείας.
Τα προσόντα εκλογής των μελών Δ.Ε.Π. των Α.Ε.Ι. ορίζονται στο άρθρο 19 του ν. 4009/2011.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας τους μαζί με όλα τα ανα-
γκαία για την κρίση δικαιολογητικά στο πληροφοριακό
σύστημα «ΑΠΕΛΛΑ» (https://apella.minedu.gov.gr) μέσα
σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευ-
σης της προκήρυξης αυτής στον ημερήσιο τύπο.
Μαζί με την ηλεκτρονική αίτηση πρέπει να υποβάλουν:
1. Πτυχία και τίτλους σπουδών.
Αν οι τίτλοι σπουδών έχουν χορηγηθεί από Α.Ε.Ι. της
αλλοδαπής, τότε ακολουθείτε η διαδικασία της παρ. 4
του άρθρου 304 με τα ειδικώς οριζόμενα στο άρθρο
307 του ν. 4957/2022 (Α’ 141) όπως τροποποιήθηκε και
ισχύει.
Οι υποψήφιοι που κατέχουν απόφαση ισοτιμίας από
το ΔΟΑΤΑΠ καταθέτουν την εν λόγω απόφαση.
Σε κάθε περίπτωση οι τίτλοι σπουδών από Α.Ε.Ι. της
αλλοδαπής (με επισημείωση της σφραγίδας της Χάγης)
συνοδεύονται από νόμιμες θεωρήσεις και επίσημες μεταφράσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 159/21.01.2025
2. Διδακτορική Διατριβή.
3. Βιογραφικό Σημείωμα.
4. Επιστημονικά δημοσιεύματα και αναλυτικό υπόμνημα αυτών, (βιβλία, δημοσιεύσεις)
5. Πιστοποιητικά Προϋπηρεσίας.
6. Αντίγραφο δελτίου αστυνομικής ταυτότητας ή διαβατηρίου.
7. Γενικά όλα τα απαραίτητα έγγραφα/στοιχεία που
πιστοποιούν τα προβλεπόμενα από την νομοθεσία προσόντα εκλογής, καθώς και κάθε άλλο έγγραφο ή δικαιο-
λογητικό, το οποίο κρίνει αναγκαίο ο υποψήφιος.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο
ηλεκτρονικά σύμφωνα με την ανωτέρω διαδικασία. Η
μη υποβολή της κατά τα ανωτέρω αίτησης εντός της
ταχθείσης από την προκήρυξη προθεσμίας συνιστά λόγο
απαραδέκτου της αίτησης.
Επιπλέον απαιτούνται:
1. Πιστοποιητικό του αρμοδίου Δημάρχου στο οποίο
θα αναγράφεται ο τρόπος και ο χρόνος απόκτησης της
Ελληνικής ιθαγένειας και το οποίο θα αναζητηθεί αυτεπάγγελτα από την Υπηρεσία πριν από την έκδοση της
σχετικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, πιστοποιητικό της αρμόδιας αρχής του κράτους, την ιθαγένεια του
οποίου έχουν οι υποψήφιοι.
2. Πιστοποιητικό τύπου Α’ του αρμόδιου Στρατολογικού Γραφείου από το οποίο να προκύπτει ότι οι
ενδιαφερόμενοι δεν έχουν στρατολογική ή χρηματική
υποχρέωση και το οποίο θα αναζητηθεί αυτεπάγγελτα από την Υπηρεσία πριν από την ορκωμοσία, σύμ-
φωνα με την υπό στοιχεία ΔΙΑΔΠ/Α/16425/25.6.2007
(Β΄ 1055) κοινή υπουργική απόφαση. Με υπεύθυνη
δήλωση του ν. 1599/1986 οι υποψήφιοι που δεν έχουν
εκπληρώσει τις στρατιωτικές τους υποχρεώσεις ή δεν
έχουν απαλλαγεί νόμιμα από αυτές κατά το χρόνο
υποβολής της υποψηφιότητάς τους, δεσμεύονται ότι
θα προσκομίσουν τα σχετικά δικαιολογητικά πριν την
έκδοση της πράξης διορισμού τους. Το κώλυμα της
μη εκπλήρωσης των στρατιωτικών υποχρεώσεων δεν
ισχύει για πολίτες κράτους-μέλους της Ευρωπαϊκής
Ένωσης, για τους οποίους δεν προβλέπεται όμοιο κώλυμα διορισμού.
3. Αντίγραφο ποινικού μητρώου δικαστικής χρήσης
που θα αναζητηθεί αυτεπάγγελτα από την Υπηρεσία
πριν από την ορκωμοσία, σύμφωνα με την υπό στοιχεία
ΔΙΑΔΠ/Α/22863/16.10.2006 (Β΄ 1551) κοινή υπουργική
απόφαση.
4. Γνωματεύσεις: α) παθολόγου ή γενικού ιατρού και
β) ψυχιάτρου, είτε του δημοσίου είτε ιδιωτών που να
πιστοποιούν την υγεία των υποψηφίων να ασκούν τα
καθήκοντα της αντίστοιχης θέσης.
5. Υπεύθυνη δήλωση του ν. 1599/1986 στην οποία οι
υποψήφιοι δηλώνουν ότι δεν κατέχουν άλλη θέση και
δεν έχουν άλλη απασχόληση στον ευρύτερο Δημόσιο
ή Ιδιωτικό Τομέα.
Τα δικαιολογητικά των παραπάνω στοιχείων 4 και 5
θα κατατεθούν μόνο από τον υποψήφιο που θα εκλεγεί
κατά την ημέρα της ορκωμοσίας του.
Δημόσια έγγραφα της ημεδαπής, δηλαδή έγγραφα
που έχουν εκδοθεί από υπηρεσίες και φορείς του δημόσιου και του ευρύτερου δημόσιου τομέα (π.χ. τίτλοι
σπουδών - άδειες - πιστοποιητικά - βεβαιώσεις κ.λπ.),
γίνονται αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.
Ιδιωτικά έγγραφα της ημεδαπής που εκδίδονται από
ιδιωτικούς φορείς γίνονται αποδεκτά σε ευκρινή φωτοαντίγραφά τους, τα οποία έχουν επικυρωθεί από δι-
κηγόρο, καθώς και σε ευκρινή φωτοαντίγραφα από τα
πρωτότυπα όσων ιδιωτικών εγγράφων φέρουν θεώρηση
από υπηρεσίες και φορείς του δημόσιου και του ευρύτερου δημόσιου τομέα (π.χ. απολυτήριο ιδιωτικού λυ-
κείου που φέρει τη θεώρηση της αρμόδιας Διεύθυνσης
Δευτεροβάθμιας Εκπαίδευσης του Υπουργείου Παιδείας
και Θρησκευμάτων, ιατρική γνωμάτευση που φέρει θεώρηση από αρμόδιο ελεγκτή ιατρό).
Έγγραφα της αλλοδαπής γίνονται αποδεκτά σε ευκρινή
φωτοαντίγραφα των πρωτοτύπων εγγράφων, τα οποία
φέρουν επικύρωση από την αρχή που τα εξέδωσε ή από
δικηγόρο ή σε ευκρινή φωτοαντίγραφα από αντίγραφα
εγγράφων που έχουν εκδοθεί από αλλοδαπές αρχές και
έχουν επικυρωθεί από δικηγόρο. Τίτλοι, πιστοποιητικά
και βεβαιώσεις της αλλοδαπής που απαιτούνται από
την προκήρυξη πρέπει να είναι επίσημα μεταφρασμένοι στην ελληνική γλώσσα. Η επίσημη μετάφρασή τους
θα πρέπει να έχει γίνει από αρμόδια κατά νόμο αρχή του
Υπουργείου Εξωτερικών (η οποία ωστόσο καταργήθηκε
στις 31/8/2021 σύμφωνα με την παρ. 6 του άρθρου 478
του ν. 4781/2021) ή από πιστοποιημένους μεταφραστές
(για επίσημες μεταφράσεις από 01/9/2021 και εφεξής,
σύμφωνα με τις διατάξεις των άρθρων 146 και 147 του
ν. 4781/2021) ή την Πρεσβεία ή το Προξενείο της ξένης
χώρας στην Ελλάδα ή από δικηγόρο.
Ειδικά για την ισχύουσα από 01/9/2021 διαδικασία
της επίσημης μετάφρασης από πιστοποιημένους μεταφραστές (σύμφωνα με τα άρθρα 146 και 147 του
ν. 4781/2021), οι υποψήφιοι μπορούν να αναζητούν και
να επιλέγουν μεταφραστή στην διεύθυνση metafraseis.
services.gov.gr ή μέσω της εφαρμογής «Πιστοποιημένοι Μεταφραστές» της Ενιαίας Ψηφιακής Πύλης gov.gr.
Συγκεκριμένα, η πρόσβαση στην εφαρμογή γίνεται
ακολουθώντας τα εξής βήματα: πληκτρολόγηση της διεύθυνσης www.gov.gr, επιλογή της κατηγορίας Πολίτης
και καθημερινότητα, και στη συνέχεια επιλογή Μεταφράσεις, Αναζήτηση πιστοποιημένου μεταφραστή, Είσοδος
στην υπηρεσία.
Το σύνολο όλων των παραπάνω δικαιολογητικών, θα
είναι στη διάθεση των μελών του Εκλεκτορικού Σώματος
και της Τριμελούς Εισηγητικής Επιτροπής, καθ’ όλη τη
διάρκεια της διαδικασίας επιλογής.
Ειδικότερα, οι πολίτες των κρατών-μελών της Ευρωπαϊκής Ένωσης οφείλουν να υποβάλουν εκτός των ανω-
τέρω δικαιολογητικών και πτυχίο ή μεταπτυχιακό τίτλο
σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πιστοποιητικό ελληνομάθει-
ας Γ1’ επιπέδου από το Κέντρο Ελληνικής Γλώσσας, από
το οποίο θα αποδεικνύεται η πλήρης γνώση και άνετη
χρήση της ελληνικής γλώσσας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 159/21.01.2025
Δικαιολογητικά που έχουν ήδη καταχωρίσει οι υποψήφιοι κατά την εγγραφή τους στο γενικό μητρώο και
δεν χρήζουν επικαιροποίησης, εξαιρούνται από την εκ
νέου ηλεκτρονική υποβολή.
Συμπλήρωση (ηλεκτρονικά) των δικαιολογητικών της
προκήρυξης μετά την λήξη της προθεσμίας κατάθεσης της
αίτησης υποψηφιότητας, επιτρέπεται μόνο εάν πρόκειται
για διασαφηνιστικά στοιχεία που ζητήθηκαν συμπληρωματικά από τα μέλη του Εκλεκτορικού Σώματος ή από τα
μέλη της Τριμελούς Εισηγητικής Επιτροπής και αφορούν
σε δικαιολογητικά που κατατέθηκαν εμπρόθεσμα.
Ο υποψήφιος που θα επιλεγεί για τη θέση, υποχρεούται να καταθέσει τα πρωτότυπα έγγραφα - δικαιολογη-
τικά του φακέλου του ή επικυρωμένα φωτοαντίγραφα
σύμφωνα με τα ανωτέρω.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905 και ομάδες ΑΛΕ
2120101005 και ΑΛΕ 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αιγάλεω, 15 Ιανουαρίου 2025
Ο Πρύτανης
ΠΑΝΑΓΙΩΤΗΣ ΚΑΛΔΗΣ

[Source: 20250300159.pdf | Tokens: 14517]